

**Výročná správa Obce Ďurkov**

**za rok 2013**

****

**Vypracovala: Perešová Mária Ondrej Valik**

 **starosta obce**

**Identifikačné údaje**

**Názov:**Obec Ďurkov

 adresa pre poštový styk: Obecný úrad, 044 19 Ďurkov č. 274

**Tel. :** 055/6965554

**e-mail:**obecdurkov@stonline.sk

**web:**www.durkov.sk

**Okres:**Košice-okolie

**IČO:** 00324132

**DIČ:** 202194542

**Právna forma*:*** právnická osoba

**Deň vzniku:** Obec ako samostatný územný samosprávny a správny celok sa riadi zákonom č. 369/1990 Zb. o obecnom zriadení v znení neskorších zmien a doplnkov a Ústavou SR

**Rozloha obce:** 992 ha

**Poloha**

Jej krajinné prostredie tvorí v pozadí impozantné Slanské pohorie s najvyšším vrchom Bogota v nadmorskej výške 854 m. Južná hranica obce leží v nížine toku Olšava, ktorej naplaveniny tvoria alúvium, blízke lúky a polia. Rozkladajú sa v šírke 2 km od Olšavy po štátnu cestu Ruskov – Ďurkov - Bidovce. OD tejto línie sa zdvíha svah, ktorý stúpa až po polesie Popová hôrka, Malý lesík a Sárheď dotvárajúce podhorský ráz obce.

**Počet obyvateľov k 31.12.2013:**

| Kategória | Spolu | Muži | Ženy |
| --- | --- | --- | --- |
| Vek od 0 – 3 rokov | 130 | 66 | 64 |
| Vek od 4 – 6 rokov | 96 | 53 | 43 |
| Vek od 7 – 14 rokov | 241 | 129 | 112 |
| Vek od 15 – 17 rokov | 42 | 21 | 21 |
| Vek od 18 – 60 rokov | 1 013 | 522 | 491 |
| Vek nad 60 rokov | 207 | 84 | 123 |
| **Spolu** | **1 729** | **875** | **854** |

# Základné orgány obce

1. Obecné zastupiteľstvo
2. starosta obce

**Obecné zastupiteľstvo** je zastupiteľský zbor zložený z poslancov zvolených v priamych voľbách, ktoré sa konali v roku 2010 na obdobie 4 rokov v počte 9 poslancov.

**Poslanci obecného zastupiteľstva**

Ján Gamrát, Ďurkov 280, zástupca starostu obce

Jolana Adzimová, Ďurkov 1

Helena Bednárová, Ďurkov 93

Tibor Dulovič, Ďurkov 212

Ing.Ján Godina, Ďurkov 22

Mgr.Róbert Gamrát, Ďurkov 254

Štefan Pereš, Ďurkov 292

Gabriel Varga, Ďurkov 95,

Stanislav Vojtko, Ďurkov 56

Obecné zastupiteľstvo rozhodovalo na svojich zasadnutiach o základných otázkach života obce. Zasadnutia sa konali v dňoch 14.3.2013, 11.6.2013, 17.9.2013, 17.12.2013. Každé zasadnutie OZ sa konalo v zasadačke obecného úradu. Pozvánka na zasadnutie bola zverejnená na úradnej tabuli najneskôr 3 dni pred konaním zasadnutia. Každé zasadnutie bolo verejné.

**História**

Za prvú písomnú zmienku v obci možno považovať nedatovanú listinu z obdobia vlády uhorského kráľa Ladislava IV. /1272 – 1290/.

**Pôvod názvu obce**

V pôvodných písomnostiach sa prvá forma názvu objavuje v latinčine „ vila Gurke , Gyurke, maďarsky Gyorke „. V slovenčine sa s názvom obce stretávame až v roku 1806 vo forme Djurkow.

**Významné historické udalosti**

Správa z roku 1323 podáva obraz o účasti Budunovej rodiny v povestnej Rozhanovskej bitke, ktorá sa odohrala 15.6.1312. Budún so synmi v nej bojoval na strane Matúša Čáka Trenčianského a Omodejovcov proti kráľovi Karolovi Róbertovi. Po prehratej bitke sa všetci stiahli do opevnenia v Ďurkove. Kráľ Karol Róbert do Ďurkova poslal posla Ladislava, syna Pavla Kompoltyho, Budúnovho bratranca, ktorý jediný z Abovcov prešiel na stranu kráľa. Posol žiadal o nocľah pre družinu, no obrancovia vedeli, že zo strany kráľa sa jedná len o zámienku ako dostať opevnenie bez boja a tak posla pred bránou zabili šípom. Nasledoval boj, ktorý trval údajne veľmi krátko a v ktorom väčšina obrancov zahynula. Tým, ktorí prežili, kráľ majetky odňal a podaroval ich druhému synovi Pavla Kompoltyho, Imrichovi a jeho švagrovi slavonskému bánovi Mikčovi. Po odňatí majetkov sa pozostalí dlhé roky domáhajú ich prinavrátenia, no márne.

V roku 1361 bol Ďurkov rozdelený na dve polovice medzi synov Imricha Kompoltyho. Kráľ Žigmund obec v roku 1397 daroval bratom Imrichovi, Jánovi a Mikulášovi z Perína, čo potvrdzuje aj listinou z roku 1405. Historické pramene však tvrdia, že v skutočnosti majetky ostali vždy v držbe synov Imricha , ktorý však už v roku 1369 užívali predikát „ z Visonty „ / sídlo v Hevešskej stolici, ktoré sa stalo ich sídelným /.

Obec bola až do 16. storočia bohato zaľudnená, no po morovej epidémií v roku 1710 ostala takmer ľudoprázdna.

Významná udalosť sa v chotári obce odohrala 26.10.1672. V krvavej bitke sa tu stretli kurucké Rákocziho vojská s kráľovskými labancami. Priebeh bitky zaznamenal vtedajší reformovaný farár. Spočiatku sa vyvíjala v prospech kurucov, no po zrade ich veliteľov ju prehrali a v poli ostalo vyše 1000 mŕtvych, ktorých nemal kto pochovať. Farár spomína, že dlhé roky po tejto udalosti bolo pole posiate kosťami. Po nich dostalo pomenovanie Čontoše /od maďarského slova „ čont „, v slovenskom význame „ kosť „ /.Po roku 1715 sa sem sťahuje nové väčšinou slovenské a rusínske obyvateľstvo.

V II. polovici 18. stor. dostáva obec do léna za zásluhy v boji, viedenský plukovník Endre Rakovszký. Podľa maďarského geografického slovníka z roku 1851 tu ešte v polovici 19. stor. majú majetky aj zemepánske rodiny Szemereovcov a Zomboryovcov. V obci, Endre Rakovszký v obci dal vysadiť krásny park s cudzokrajnými drevinami a záhradnou architektúrou. Majetok slúžil jeho potomkov takmer 200 rokov, do roku 1945, kedy bol konfiškovaný.

**Významné osobnosti, rodáci**

ThDr. Imrich Varga /1.10.1905-10.12.1980/

ThDr. James S. Uhrinak /20.5.1929-zomrel v Minesote/

ThDr.František Vitéz /12.8.1920-zomrel 2004/

Ladislav Vitéz /21.8.1954- /

**Symboly obce:**

 

V červenom poli štítu na zelenej pôde dve oproti sebe stojace strieborné (biele) postavy mužov v klobúkoch, vpravo so zlatou (žltou) kosou a vľavo so zlatými (žltými) vidlami v rukách.

Podkladom pre tento erb bola obecná pečať, pochádzajúca z prvej polovice 19. Storočia. Odtlačok typária z r. 1840 je uložený v Krajinskom archíve v Budapešti v Altenburgerovej zbierke pečatí. Na pečatí s kruhopisom GYÖRKE HELLYSÉGE PETSÉTTYE 1840 (Pečať obce Ďurkov 1840) sú vyobrazené na pôde dve mužské postavy, vpravo s kosou a vľavo s vidlami v rukách.

**Obecný úrad** je výkonným orgánom obecného zastupiteľstva a starostu obce, zabezpečuje organizačné a administratívne veci. Prácu obecného úradu organizuje starosta obce

**Zamestnanci obecného úradu:**

1. Mária Maxinčuková

- dane a poplatky, stavebné veci, školstvo, opatrovateľky, obecná pokladňa

2. Mária Perešová

- mzdová agenda, účtovníctvo,

3. Mária Pethoová

- evidencia občanov, overovanie podpisov, styk s poštou, hrobové miesta

Upratovačky :

1. Mária Obšitošová

Projekt: „Zvýšenie uplatnenia MRK v obci Ďurkov na trhu práce „:

1. Michaela Stolárová

Projekt: „Zavedenie terénnej sociálnej práce v obci Ďurkov“:

1. Mgr. Gabriela Vojtková
2. Jana Ujheliová

**Zamestnanci materskej školy:**

1. Beáta Siheľská - riaditeľka materskej školy

2. Ballová Lýdia – učiteľka MŠ

3. Mgr. Mária Takáčová – učiteľka MŠ

4. Mgr. Katarína Buľko – učiteľka MŠ

5. Ľubomír Vaňo – asistent MŠ

6. Eva Čiderová – upratovačka

7. Katarína Szomosiová – upratovačka

**Zamestnanci školskej jedálne:**

1. Anna Vargová – vedúca školskej jedálne
2. Alena Verebová – vedúca kuchárka
3. Renáta Valiková – kuchárka
4. Agáta Čiderová – pomocná kuchárka
5. Monika Kostsánszka – výdaj stravy

## Hlavný kontrolór

RSDr. Čabai Juraj, bytom Ďurkov 107 bol zvolený do funkcie OZ v Ďurkove uznesením č. 8/2009 zo dňa 28.4.2009 . Pracovný pomer trvá od 1.5.2009 na obdobie 6 rokov. V roku 2013 hlavný kontrolór pracoval v zmysle plánu práce schváleného obecným zastupiteľstvom.

## Komisie

OZ má zriadené komisie:

|  | **Predseda** | **Členovia**  | **telefónny kontakt** |
| --- | --- | --- | --- |
| **Komisia finančná a správy majetku** | **Helena Bednárová** |  | **0908 950 961** |
|  |  | **Tibor Dulovič** |  |
|  |  | **Ján Gamrát** | **0904 936 598** |
|  |  | **Ing.Godina Ján** | **0917 656 141** |
| **Komisia kultúry** | **Stanislav Vojtko** |  | **0915 073 513** |
|  |  | **Gabriel Gordan** | **0915 211 916** |
|  |  | **Michal Kopčík** |  |
| **Komisia sociálnych vecí** | **Štefan Pereš** |  | **0918 851 766** |
|  |  | **Emília Lacková** | **0905 185 176** |
|  |  | **Milan Vaňo** |  |
| **Komisia životného prostredia** | **Ing.Ján Godina** |  | **0917 656 141** |
|  |  | **František Hudák** | **0910 179 653** |
|  |  | **Ondrej Hanko** |  |
|  |  | **Dušan Schmidt** |  |
|  |  | **Marián Podsedlý** |  |
| **Komisia športu a telesnej kultúry** | **Gabriel Varga** |  | **0905 384 661** |
|  |  | **Anton Bednár** | **0908 086 892** |
|  |  | **Jaroslav Hanko** | **0905 120 671** |
|  |  | **Marek Leško** | **0908 871 660** |
|  |  | **Tomáš Timura** |  |
| **Komisia na ochranu verejného poriadku** | **Mgr.Róbert Gamrát** |  | **0915 914 922** |
|  |  | **Matúš Kováč** |  |
|  |  | **Jozef Vaňo** | **0910 221 759** |
|  |  | **Miloš Varga** | **0905 975 837** |
| **Komisia školstva** | **Jolana Adzimová** |  | **0907 701 171** |
|  |  | **Janette Janičová** |  |
|  |  | **Andrea Koľová** | **0915 946 049** |

 Obec Ďurkov je samostatný územný samosprávny a správny celok Slovenskej republiky, združuje osoby, ktoré majú na jej území trvalý pobyt. Obec je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami. Základnou úlohou obce pri výkone samosprávy je starostlivosť o všestranný rozvoj jej územia a o potreby jej obyvateľov.

 Obec financuje svoje potreby predovšetkým z vlastných príjmov, dotácií zo štátneho rozpočtu a z ďalších zdrojov. Na plnenie svojich úloh môže použiť návratné zdroje financovania a prostriedky mimorozpočtových peňažných fondov. Na plnenie rozvojového programu obce alebo na plnenie inej úlohy, na ktorej má štát záujem, možno obci poskytnúť štátnu dotáciu. Svoje úlohy môže obec financovať aj z prostriedkov združených s inými obcami, so samosprávnymi krajmi a s inými právnickými a fyzickými osobami.

 Majetkom obce sú veci vo vlastníctve obce a majetkové práva obce. Majetok obce slúži na plnenie úloh obce, má sa zveľaďovať a zhodnocovať a vo svojej celkovej hodnote zásadne nezmenšený zachovať. Darovanie nehnuteľného majetku obce je neprípustné. Majetok obce možno použiť na verejné účely, na podnikateľskú činnosť a na výkon samosprávy obce. Zásady hospodárenia s majetkom obce určuje obecné zastupiteľstvo. Obec môže zveriť svoj majetok do správy rozpočtovej organizácii, ktorú zriadila podľa zákona o rozpočtových pravidlách verejnej správy. Obec môže vložiť svoj majetok ako vklad do obchodnej spoločnosti alebo môže zo svojho majetku založiť právnickú osobu. Obec môže upustiť od vymáhania majetkových práv, ak dôvody pre trvalé alebo dočasné upustenie určí v zásadách hospodárenia s majetkom obce.

 Podiely na daniach v správe štátu upravuje zákon č. 564/2004 Z.z. o rozpočtovom určení výnosu dane z príjmov územnej samospráve a o zmene a doplnení niektorých zákonov.

 Dotácie na úhradu nákladov preneseného výkonu štátnej správy sa zabezpečujú prostredníctvom správcu kapitoly štátneho rozpočtu, do ktorého vecnej pôsobnosti patrí výkon štátnej správy, ktorý sa preniesol na obec. Poskytujú sa na základe zákona č. 597/2003 Z.z. o financovaní základných škôl a školských zariadení. Do prijatia prostriedkov štátneho rozpočtu obcou na úhradu nákladov preneseného výkonu štátnej správy môže obec použiť na ich úhradu vlastné príjmy. Po prijatí prostriedkov ŠR obec zúčtuje prostriedky v prospech svojho rozpočtu.

 Ďalšie dotácie v súlade so zákonom o štátnom rozpočte na príslušný rozpočtový rok sa zabezpečujú prostredníctvom Ministerstva financií SR alebo správcu rozpočtovej kapitoly ŠR, do ktorého vecnej pôsobnosti patrí činnosť, ktorá sa má financovať.

 Obec, ako subjekt verejnej správy zadefinovaný v § 3 zákona č. 523/2004 Z.z. o rozpočtových pravidlách verejnej správy v znení neskorších predpisov, je právnickou osobou zapísanou v registri organizácií vedenom Štatistickým úradom SR podľa zákona č. 540/2001 Z.z. o štátnej štatistike.

 Všeobecnou legislatívnou normou upravujúcou účtovníctvo vrátane účtovnej závierky rozpočtových organizácií a obcí je zákon o účtovníctve v znení neskorších predpisov. V zmysle tohto zákona účtujú rozpočtové organizácie a obce v sústave podvojného účtovníctva.

 Účtovnú závierku vo všeobecnosti upravuje zákon o účtovníctve v znení neskorších predpisov a definuje ju ako štruktúrovanú prezentáciu skutočností, ktoré sú predmetom účtovníctva, poskytovanú osobám, ktoré tieto informácie vyžadujú, pričom účtovná závierka tvorí jeden celok pozostávajúci zo všeobecných náležitostí a z jednotlivých súčastí – súvahy, výkazu ziskov a strát, poznámok.

 Cieľom účtovnej závierky je poskytnúť verný a pravdivý obraz o účtovnej závierke. Informácie v účtovnej závierke sú užitočné, ak sú posudzované z hľadiska významnosti, zrozumiteľné, porovnateľné a spoľahlivé.

 Zákon o účtovníctve v znení neskorších predpisov stanovuje povinnosť overenia individuálnej účtovnej závierky a vyhotovenie výročnej správy, ktorej súlad s účtovnou závierkou musí byť tiež overený audítorom. Pre obce to ustanovuje aj § 9 zákona č. 369/1990 Zb. o obecnom zriadení v znení neskorších doplnkov.

 Účtovná závierka predstavuje kontinuálny proces činností, ktorých výsledkom je zostavenie účtovných výkazov, vypracovanie poznámok a následné predloženie účtovnej závierky ako celku vrátane všeobecných náležitostí na určené miesta predkladania. Z hľadiska charakteru ich môžeme rozčleniť na účtovnú závierku pozostávajúcu z prípravných prác,  uzatvorenia účtovných kníh a zostavenie účtovnej závierky.

Prípravné práce sa uskutočnili pred uzavretím účtovných kníh a zahŕňali tieto okruhy činností:

1. - inventarizáciu,
2. - kontrolu bilančnej kontinuity,
3. - kontrolu nadväznosti analytických účtov a analytickej evidencie na syntetické účty,
4. - zaúčtovanie účtovných prípadov na účtoch, ktoré nesmú mať konečný zostatok,
5. - kontrolu účtu výsledku hospodárenia,
6. - kontrola zaúčtovania odpisov,
7. - doúčtovanie účtovných prípadov bežného účtovného obdobia,
8. - kontrolu formálnej správnosti účtovných zápisov.

Pri uzatváraní účtovných kníh obec postupuje nasledovne:

1. - zisťujú sa obraty jednotlivých účtov,
2. - zisťujú sa konečné stavy účtov prostriedkov a zdrojov rozpočtového hospodárenia,
3. - zisťuje sa účtovný výsledok hospodárenia za účtovné obdobie

Obec Ďurkov od 1.1.2009 účtovala v mene euro.

## Financovanie obce, majetok obce, rozpočet obce

Obec financuje svoje potreby predovšetkým z vlastných príjmov, zo štátnych dotácií, ako aj z ďalších zdrojov. Rozpočet obce na rok 2013 schválilo Obecné zastupiteľstvo v Ďurkove dňa 14.3.2013 č.uz. 4/2013.

 V roku 2013 bol ukončený projekt „Regenerácia obce Ďurkov“ a zaradený majetok vo výške 373 946,57 €. Tento rok v obci sa začali realizovať projekty „Zvýšenie uplatnenia MRK v obci Ďurkov na trhu práce“ a „Zavedenie terénnej sociálnej práce v obci Ďurkov“:

 Ministerstvo kultúry Slovenskej republiky poskytlo dotáciu obci zo štátneho rozpočtu Slovenskej republiky prostredníctvom rozpočtovej kapitoly na ochranu, obnovu a rozvoj kultúrneho dedičstva v sume 7 000 eur jednorázovo na podporu realizácie projektu s názvom Obnova Kúrie v Ďurkove

**Príjmy obce k 31.12. 2013 v €**

|  |  |  |  |  |
| --- | --- | --- | --- | --- |
| Por.č. | Názov |  Schválený rozpočet |  Upravený rozpočet |  Skutočnosť |
| 1 | Dotácie a granty  | 443 980 | 466 177 | 463 574 |
| 2 | Daňové | 382 198 | 375 098 | 374 739 |
| 3 | Nedaňové |  51 448 | 64 954 | 64 917 |
| 4 | Kapitálové príjmy | 353 430  | 354 988 | 161 628 |
| 5 | Finančné operácie | 17 595 | 70 105 | 70 105 |
| 6  | Projekt vzdelávanie na ZŠ | 30 859 | 42 680 | 46 814 |
|  | Príjmy spolu  | **1 279 510** | **1 374 002** | **1 181 777** |

Komentár:

K bodu 1. dotačné príjmy rok 2013

* na ZŠ z KŠÚ 370 851 €
* na prenesený výkon štátnej spr. ŽP 1 130 €
* na REGOB 557 €
* na infraštruktúru 1 242 €
* na aktivačné práce 3 322 €
* na sociálne účely 46 168 €
* sociálna inklúzia 12 753 €
* prenesený výkon štátnej správy – doprava 88 €
* voľby 1 200 €
* dotácia platy učiteľov 5 407 €
* transfer kúria 7 000 €
* terénny soc. pracovník 12 213 €
* transfer pre asistenta MŠ 1 643 €
* projekt vzdelávanie na ZŠ 49 814 €

Poznámka: uvedené príjmy sú účelovo určené a rozčlenené aj vo výdavkovej časti. Dotácie  na školstvo sú zahrnuté vo výdavkoch rozpočtovej organizácie ZŠ .

K bodu č. 2 daňové príjmy rok 2013

* Podielové dane z daňového úradu 345 506 €
* Dane z nehnuteľnosti 14 009 €
* Daň za psa 889 €
* Daň za nevýherné hracie prístroje 3 014 €
* Daň za komunálne odpady 11 321 €

K bodu č. 3 nedaňové príjmy rok 2013

* Prenájom bytov 4 662 €
* Prenájom budov 9 086 €
* Za vodu 32 153 €
* Teplo bytovka 3 813 €
* Stočné bytovka 872 €
* Administratívne poplatky 13 779 €
* Úroky 11 €
* Vrátky 535 €
* Iné – náhrada škody 6 €

**K bodu č. 4 kapitálové príjmy rok 2013**

* Z predaja pozemkov 1 558 €
* Regenerácia námestia 160 070 €

**K bodu č. 5 finančné operácie rok 2013**

* Z prostriedkov z rezervného fondu 8 540 €
* Prostriedky z predchádzajúcich rokov 17 595 €
* Úver ŠRB 43 970 €

Výdavky obce rok 2012 – Bežné výdavky v €

|  |  |  |  |  |
| --- | --- | --- | --- | --- |
| **Ekonom. klasif.** | **Názov výdavku** | **Schválený rozpočet** | **Upravený rozpočet** | **Skutočnosť** |
| 01.1.1.6 | Obec - správa | 107 845 | 107 263 | 102 641 |
| 01.6.0 | Všeobecné verejné služby | 575 | 1 401 | 1 757 |
| 01.1.2 | Finančná a rozpočtová oblasť | 1 100 | 714 | 878 |
| 03.2.0 | Ochrana pre požiarmi | 15 | 0 | 0 |
| 04.1.2 | Všeobecná pracovná oblasť | 31 500 | 38 929 | 40 802 |
| 04.5.1 | Cestná doprava | 1 088 | 1 330 | 1 330 |
| 05.1.0 | Nakladanie s odpadmi  | 11 860 | 10 948 | 11 793 |
| 05.2.0 | Nakladanie s odpadovými vodami | 944 | 126 | 276 |
| 05.4.0 | Ochrana prírody a krajiny | 157 | 157 | 157 |
| 06.1.0 | Rozvoj bývania | 12 924 | 15 411 | 16 319 |
| 06.2.0 | Rozvoj obce | 31 746 | 69 969 | 77 687 |
| 06.3.0 | Zásobovanie vodou | 51 524 | 61 208 | 70 920 |
| 06.4.0 | Verejné osvetlenie | 7 266 | 6 038 | 7 083 |
| 08.1.0 | Rekreačné a športové služby | 12 476 | 9 428 | 10 037 |
| 08.2.0 | Kultúrne služby | 13 970 | 9 739 | 10 873 |
| 08.2.09 | Ostatné kultúrne služby | 1 010 | 625 | 654 |
| 08.4.0 | Náboženské a iné služby | 1 390 | 597 | 597 |
| 09.1.1.1 | Predškolská výchova | 80 407  | 76 051 | 73 815 |
| 09.1.2.1 | Základné vzdelanie | 422 747 | 440 488 | 429 287 |
| 09.6.0.1 | Školské stravovanie | 34 013 | 36 573 | 36 728 |
| 10.1.2.3 | Ďalšie sociálne služby - opatrovateľky | 11 607 | 11 264 | 11 309 |
| 10.2.0.2 | Ďalšie sociálne služby – staroba  | 1 700 | 1 700 | 1 253 |
| 10.4.0.5 | Ďalšie dávky sociálneho zabezpečenia – rodina a deti | 6 000 | 6 660 | 7 179 |
| 10.7.0.1 | Pomoc občanom v hmotnej núdzi | 30 300 | 30 448 | 29 844 |
|  |  |  |  |  |
| **Spolu** |  | **874 164** | **937 067** | **943 304** |

**Mzdy, platy, služobné príjmy a ostatné osobné vyrovnania**

 Patria sem mzdové prostriedky pracovníkov OcÚ, kontrolóra obce, TJ, MŠ ŠJ, VPP a opatrovateliek. Celkove sa čerpalo na mzdové prostriedky 139 268 €.

**Poistné a príspevok do poisťovní**

Odvody poistného z miezd pracovníkov za zamestnávateľa činí 58 415 €.

**Tovary a služby**

Na tovary a služby celkovo bolo čerpaných 313 284 €. Ide o prevádzkové výdavky všetkých stredísk OcÚ, MŠ, ŠJ VPP a opatrovateliek, ako sú cestovné náhrady, energie, materiál, dopravné, rutinná a štandardná údržba, nájomné za nájom a ostatné tovary a služby.

**Bežné transfery**

Celkové z bežných transferov bolo čerpaných 10 614 €.

**Výdavky rozpočtovej organizácie s právnou subjektivitou :**

Obec Ďurkov má zriadenú rozpočtovú organizáciu: Základná škola Ďurkov kde bolo čerpaných celkove 429 199 €.

**Výdavky obce rok 2013 – kapitálové výdavky v €**

|  |  |  |  |  |
| --- | --- | --- | --- | --- |
| Ekonom.klasif. | Názov výdavku | Schválený rozpočet | Upravený rozpočet | Skutočnosť  |
| 716 | Projekt bytovka | 11 100 | 13 397 | 12 131 |
| 716 | Projekt zberný dvor |  | 1 050 | 1 050 |
| 716 | Projekt MŠ |  | 1 125 | 1 125 |
| 717002 | Kamerový systém |  | 188 | 188 |
| 72001 | Nákup verejného osvetlenia |  |  | 33 |
| 717002 | Regenerácia námestia | 161 766 | 132 291 | 132 291 |
| 717002 | Výstavby bytovky | 226 928 | 45 924 | 67 321 |
| **Spolu** |  | **399 794** | **193 975** | **214 139** |

**Výdavkové finančné operácie rok 2013**

|  |  |  |
| --- | --- | --- |
| **Rozpočet na rok 2013** | **Upravený rozpočet** | **Skutočnosť** |
| **5 552** | **6 436** | **8 540** |

V roku 2013 bol zaplatený úver do ŠFRB vo výške 3 834 € a finančný prenájom bol splatený vo výške 2 697 €. V roku 2013 bol čerpaný úver zo ŠFRB na ďalšiu bytovku nižšieho štandardu vo výške 43 970 €.

**Pohľadávky k 31.12.2013**

* daňové 21 039,71 €
* nedaňové 10 829,42 €
* iné pohľadávky 45 301,09 €

 **Spolu: 77 170,22 €**

**Záväzky k 31.12.2012**

* voči bankám – úver Dexia banka 130 842,41 €
* voči ŠFRB 98 228,00 €
* voči dodávateľom 55 209,33 €
* voči zamestnancom 11 999,78 €
* voči poisťovniam 7 396,80 €
* voči daňovému úradu 1 384,64 €
* finančná zábezpeka 2 400,00 €
* rezervy na nevyčerpané dovolenky 6 875,78 €
* záväzky voči FKSP 95,03 €
* ostatné záväzky 123,84 €

**Spolu: 314 555,61 €**

**Rekapitulácia majetku tak ako je uvedený v súvahe k 31.12. 2012 a 31.12.2013**

|  | Stav k 31.12.2012 | Stav k 31.12.2013 |
| --- | --- | --- |
| 031 - Pozemky |  64 451,37 |  64 936,07 |
| 021 - Stavby |  3 817 055,55 | 4 195 738,12  |
| 022 – Stroje, prístroje a zariadenia |  53 497,38 |  53 497,38 |
|  |  |  |
| 028 - DDHM |  7 361,78 |  7 361,78 |

 029 - DHM 1 758,74 1 758,74

OTE 35 725,00 37 126,75

 Z hľadiska budúcich cieľov Obec Ďurkov aj naďalej bude prostredníctvom svojich orgánov plniť hlavne samosprávne funkcie na ktoré bola zriadená a prenesené úlohy štátnej správy, tak ako je to stanovené v zákone č. 416/2001 Z.z. o prechode niektorých pôsobností z orgánov štátnej správy na obce. Všetky nutné zmeny, ktoré obec bude v budúcnosti realizovať budú mať jediný cieľ a to zvýšenie starostlivosti o všestranný rozvoj územia obce a potreby jej obyvateľov.

 Táto výročná správa sa vyhotovuje za účtovné obdobie od 1.1.2013 do 31.12.2013. Účtovná závierka bola odovzdaná metodikovi pre účtovníctvo na Daňovom úrade v Košiciach v písomnej aj elektronickej forme v termíne stanovenom v zákone. Po ukončení účtovného obdobie nenastali žiadne udalosti osobitného významu, ktoré by bolo potrebné uviesť v tejto výročnej správe.

V Ďurkove 26.2.2014